V týchto dňoch dostali obyvatelia ďalších lokalít Slovenska k dispozícii pripojenie k službám gigabitového internetu, 4K televízie a lacného telefonovania.
Antik Telecom odovzdali do prevádzky sieť pre obec Biel v okrese Trebišov na krajnom juhovýchode Slovenska. Výrazne sa rozšírilo pokrytie rodinných domov v Humennom, v meste pribudlo nových viac ako 1700 domácností. Optická infraštruktúra bola dokončená aj vo Veľkom Šariši, časť Kanaš (okres Prešov). V košickej časti Sever pribudli rodinné domy s dostupnosťou rýchleho internetu v lokalite Čermeľ a výrazné rozšírenie optiky Antik spúšťa v novembri aj v mestskej časti Ťahanovce-obec.
Celkovo stúplo pokrytie o viac ako 3,5 tis. domácností prevažne v individuálnej bytovej výstavbe, kde boli doteraz možnosti služieb internetu výrazne obmedzené. V najbližších mesiacoch budú uvedené do prevádzky ďalšie vysokorýchlostné optické siete v obciach okresov Humenné, Košice, Košice-okolie, Michalovce, Prešov, Snina, Vranov nad Topľou a Trebišov.